**ДЪРЖАВЕН ИЗПИТ ПО ОБЩЕСТВЕНО ЗДРАВЕ И ЗДРАВЕН МЕНИДЖМЪНТ**

|  |
| --- |
| **1. Заповед за провеждане на държавен изпит** |
| Съгласно изискванията на Закона за висше образование и Правилника за устройството и дейността на МУ - Плевен  обучението на студентите в МУ - Плевен завършва с държавни изпити, дипломна работа или теза, съобразени с утвърдения във всеки Факултет/Колеж учебен план. За тази специалност, провеждана в дистанционна форма на обучение, Факултетния съвет е предложил и Академичния съвет е утвърдил план, в който е предвиден Държавен изпит в присъствена форма. За провеждане на изпита нормативните текстове на Правилника предвиждат Заповед на Ректора на МУ – Плевен, в която се урежда процедурата по провеждане на изпита.  Съдържание на заповедта на ректора на МУ – Плевен за провеждане на Държавен изпит... |
| **2. Изпитна комисия за провеждане на държавен изпит** |
| Съгласно чл. 109, ал. 2 от Правилник за устройството и дейността на МУ – Плевен, Държавните изпити (защитите на дипломни работи) се провеждат от комисии, съставени от хабилитирани лица по предложение на Декана на съответния Факултет/Директорът на Колежа и утвърдени със заповед на Ректора. Изпитната комисия за провеждане на настоящия държавен изпит е уредена със заповедта на ректора, посочена в първата връзка от настоящото представяне и включва хабилитирани преподаватели и доктори, които са и водещи преподаватели в учебните дисциплини. По-долу е представен състава на комисията с кратки биографични данни за нейните членове... |
| **3. Общи бележки и препоръки за провеждане на държавен изпит** |
| Във връзката към тази секция се съдържат кратки бележки и указания, относно подготовката и провеждането на държавния изпит. Препоръката е всеки студент да прочете направените от преподавателите и членовете на изпитната комисия бележки и при нужда да осъществи контакти и запитвания, като за целта използва електронната поща или форума за държавния изпит. В предложените тук бележки има поставена информация за включените в изпита учебни дисциплини, начина на подготовка за изпита и критериите за оценка на знанията.  Общите бележки и препоръки... |
|  |
| **4. Конспект за държавен изпит** |
| За систематизиране на подготовката за държавния изпит е разработен обобщен конспект. Целта на конспекта е да ориентира студентите в учебния материал, който е включен от отделните учебни дисциплини. Чрез него се акцентира върху основни въпроси от представените в хода на обучението учебни пособия. В конспекта са включени само въпроси, които задължително присъстват в някакъв обем в учебните пособия, които са раздадени на студентите и под формата на книжно тяло. Всички тестови въпроси, които са включени в тестовете за проверка на знанията са свързани с предложения конспект и присъстват в предоставените учебни материали.  Конспект за държавен изпит... |
| **5. Тестове за провеждане на държавен изпит** |
| Тестовете за оценка на знанията са елемент, чрез който се удостоверява степента на подготовката на студентите. В тях са включени въпроси от четири учебни дисциплини, в това число „Глобални проблеми на общественото здраве”, „Икономика на здравеопазването”, „Управленска и бизнес етика” и „Маркетинг в здравеопазването”. За всяка една от тези дисциплини, водещите преподаватели са определили по 60 тестови въпроса. Всички въпроси от тестовете са две или повече твърдения, от които едно е вярно. Твърдение са означени с елемент за избор – кръг.  Тестовете за държавния изпит са два основни вида – за самостоятелна подготовка и за държавен изпит. Тестовете за самостоятелна подготовка се изпълняват самостоятелно от студентите, допускани до държавен изпит в дистанционна форма и са активни за определен от председателя на изпитната комисия период. Положителният резултат от решаване на тестовете за самостоятелна подготовка са условие за явяване на държавен изпи, но не се включват в крайната оценка за изпита. Тестовете за държавен изпит се реализират на датата на провеждане на изпита само в присъствена форма в Центъра за дистанционно обучение и се активират от администраторите на обучението в присъствието на членовете на изпитната комисия. Резултатите от решаването на тестовете се отпечатват и се подписват от преподавателите и студентите. |
| **6. Форум по въпроси свързани с държавния изпит** |
| Форумът по дисциплината е мястото, където може да се поместят мненията, въпросите и препоръките по организацията и начина на провеждане на държавния изпит. Форумът е достъпен за всички студенти, а информацията в него трябва да бъде кратка и ясна при спазване изискванията на академичната етика. Благодарим Ви за разбирането. |
| **7. Консултации и указания за провеждане на държавен изпит** |
| Консултациите за провеждане на държавния изпит са присъствени и неприсъствени. Присъствените консултации са задължителни. Те се водят от председателя на комисията за провеждане на държавния изпит в Центъра за дистанционно обучение на МУ - Плевен. На тези консултации се разясняват методиката и условията за подготовка по отделните учебни дисциплини, включени в държавния изпит. За неприсъствените консултации се използва форума по дисциплината и електронната поща за връзка с преподавателите, членове на изпитната комисия. |

Изготвил: Доц. Г. Цанев