**ОБЩИ БЕЛЕЖКИ И ПРЕПОРЪКИ ЗА**

**ПОДГОТОВКА И ЯВЯВАНЕ НА ДЪРЖАВЕН ИЗПИТ**

**ЗА СТУДЕНТИ ОТ МУ – ПЛЕВЕН В МАГИСТЪРСКА СТЕПЕН**

**СПЕЦИАЛНОСТ „ОБЩЕСТВЕНО ЗДРАВЕ И ЗДРАВЕН**

**МЕНИДЖМЪНТ”**

**ДИСТАНЦИОННА ФОРМА НА ОБУЧЕНИЕ**

**УВАЖАЕМИ КОЛЕГИ,**

Вече сте на прага на приключване на обучението си в специалността „Обществено здраве и здравен мениджмънт”. Предстои само полагането на държавния изпит.

Ръководството на Факултет „Обществено здраве” и Екипът за управление на Проект **BG051PO001-4.3.04-0049 „Иновативно и съвременно образование в МУ – Плевен”** вярват, чеизучаваните учебни дисциплини в процеса на обучението и организацията на проведената дистанционна форма са спомогнали за оформянето ви като добри професионалисти в предметната област. Считаме, че след преминатото дистанционно обучение, решаваните тестове за самоподготовка, изготвените курсови задачи и положените присъствени изпити, Вие ще сте способни без затруднение да анализирате, прогнозирате и решавате острите проблеми на общественото здраве у нас и проблемите на функциониране на здравната служба.

Естествено, в държавния изпит е невъзможно да бъдат включени въпроси от всички изучавани учебни дисциплини. Поради тази причина, в утвърдения с Решение на факултетния съвет № 35/28.01.2013 г. учебен план, е предвидено държавният изпит да протече под формата на комплексен компютърен тест. В този тест са включени въпроси от четири профилиращи за специалността учебни дисциплини, както следва:

1. Глобални проблеми на общественото здраве;
2. Икономика на здравеопазването;
3. Маркетинг в здравеопазването;
4. Управленска и бизнес етика.

Водещите преподаватели за всяка от цитираните по-горе дисциплини са подбрали по 60 тестови въпроса. Това формира база от 240 въпроса, от които ще се генерира изпитния тест за присъствения държавен изпит.

За повишаване качеството на подготовката за държавния изпит е предвиден и елемент на дистанционна самоподготовка. Този елемент дава възможност да решавате примерни тестове, всеки от които е от по 20 въпроса, като включва на случаен принцип по 5 тестови въпроса от всяка, предвидена за държавния изпит учебна дисциплина. Във времето за самоподготовка, Вие ще имате възможност да реализирате до 4 опита. Резултатите, получени от самоподготовката няма да участват във формирането на крайната оценка и тяхната основна цел е повишаване на подготовката. Преди да започнете да решавате тестовете ви препоръчваме да си припомните целия теоретичен материал от четирите включени учебни дисциплини.

В самия комплексен компютърен тест на държавния изпит Вие ще трябва да отговорите на включените в него 60 въпроса. Въпросите в теста са случайно генерирани, като включват по 15 въпроса за всяка от дисциплините. Времето за решаване на теста е 60 минути.

Минимално изискуемото ниво за успешно положен държавен изпит е 60 %, т.е. 36 верни отговора. След това всеки верен отговор над това ниво ще ви носи по 0.125, превърнато в проценти е 1.67 % (получава се като се раздели 100 % на 60 въпроса). Крайната оценка от положения изпит ще бъде закръглявана по следния начин:

а) Среден 3.00 се поставя при 36 – 39 верни отговора, т.е. 60% - 65%;

б) Добър 4.00 – при 40 – 47 верни отговора, т.е. 66,7% - 78,3%;

в) Мн. добър 5.00 – при 48 – 55 верни отговора, т.е. 80% - 91,7%;

г) Отличен 6.00 – при над 55 верни отговора, т.е. 93,3% и повече.

В края на изпита, резултатите от Вашата работа ще бъдат отпечатани, Вие ще ги подпишете собственоръчно и на практика това ще бъде писмената форма за положения от Вас държавен изпит. Получените резултати ще се съхраняват в студентска канцелария на факултета, съгласно изискванията на Закона за висшето образование.

**Желаем ви приятна подготовка и успех на държавния изпит!**